
Bern 


la urbo de la 9a Universala Esperanto- 
Kongreso. 24a -3ia de Aŭgusto 1913. 


La centro de la svisa federacio estas la 
fortika urbo Bern, kiu ankoraŭ nuntempe estas 
provizita je la gravegaj forto kaj povo, donintaj 
al gi la grandiozan, historian estintecon. 

Bern estas fond- 

itaen 1191 deBerch- — 

told Va von Zäh- | 

ringen, Gian nom- 
on oni derivadas de 
urso (germ. „Bär“), 
mortigita je ĉi tiu 
okazo. Bern havas 
naŭdek milojn da 
logantoj; gi estas 
la ĉefurbo de la sam- 
noma kantono kaj 
estis de 1813 ĝis 1815 
unu el la ses urboj, 
kiuj estis federacia 
ĉefloko dum po unu 
jaro. De 1815 ĝis 
1848 Bern, Zürich 
kaj Luzern fordonis 
sian econ de ĉefloko 
sinsekve post 2 jaroj. 
En 1848 Svislando fariĝis federita ŝtato kaj Bern 
la ĉefurbo de la nova federacio, la sidejo de 
la federacia konsilantaro, de la federaciaj kun- 
sidoj, de la federaciaj administracioj kaj de la plej 
multaj fremdaj ambasadoroj. 

Per fervojo alproksimiĝante al la svisa ĉef- 
urbo el nordo, do de Basel, Zŭrich kaj Luzern, 
vi subite ekguas super la profunde fendiŝinta 


45 m super Aare; 


Bern: Kornhaus-ponto, el 1898. 


longeco de l' ponto 


valo de Aare-rivero la aspekton de urbo, kiun 
vi rekonas de malnovaj gravuraĵoj: estas densa 
domamaso kun fortikaj turoj alte starantaj, kon- 
struita sur natura teraltajo, kiun gi — laŭ kastel- 
maniero — tute kovras. Aare-rivero ĉirkaŭfluas 
la urbon kiel natura defenda foso, kaj se la 
antaŭa parto de ĝia profunda fluejo ne estus 
kronita per la graciaj kaj tamen masivaj arkaĵoj 
de Kornhaus-ponto, 
ni ankoraŭ havus la 
panoramon de la 
neakirebla, fortika 
urbo el pasintaj 
tempoj. Je l' hori- 
zonto vi ekvidas 
la altajn, pro nego 
kaj suno lumantajn 
montojn de Alpoj. 
starantajn ĉirkaŭ la 
masivo de Jungfrau, 
kvazaŭ por finar angi 
la belegan urbobıld- 
on. Pro tio ĉiu 
vizitas Bern'on, eĉ 
tiu, kiu faras nur 
mallongan ` voja$- 
eton en Svislandon. 
Rapide forlasante 
la stacidomon, vi 
jam ekrimarkas, ke Bern pleje montras svisan 
konstrumanieron. Apenaŭ vi estas farintaj nur 
kelkajn paŝojn en la urbon, vi jam atingas unu 
el la ornamaĵoj de l' urbo, la tiel nomatajn 
laŭbojn, kiuj estas arkaĵjitaj trotuaroj kun multaj 
piedirantoj. Ci tiuj laŭboj, longaj 1500 metrojn, 
estas specialaĵo de Bern; ili karakterizas ĝin 
hejmece germana kaj temen iom sudlanda. 

El la publikaj konstruajoj, kiajn Bern 
havas multajn, trovigas en unua vico la 
Federacia Palaco. kies mezan parton super- 
slaras grandega kupolo, kaj en kiu la 
svisaj artoj kolektigas kaj pruvigas. Supren- 
irante al la haloj, la vizitanto renkontas 
bravajn, ŝtonajn federacianojn, en manoj 
havantajn halebardon, kvazaŭ ili mal- 
permesus la eniron. En la antaŭa parto 
staras, faritaj el gipso, la liberemaj viroj, 
kiuj siatempe juris sur Rütli. En la halo 
por la kunsidoj de l' Nacia Konsilantaro 
multe interesas la granda pentrajo de 
Giron, kaj sur la plafono de l' koridora 


Bern: Zeitglockenturm, kun artplena 
sonorila horloĝo. 


promenejo estas pentritaj la diversaj metioj 
kaj profesioj. El la Federacia Palaco vi 
ĝuas la belegan panoramon de monteto 
Gurten, la plej bela ekskursejo de Bern, 
atingebla per ŝnurvagono. Starante sur 
la palaca promenejo kaj rigardante tien 
kaj tien, la fremdulo ekvidas la diversajn 
administraciajn konstruaĵojn, kiel la svis- 
federacian monfarcion, ankaŭ la historian 
muzeon kun la belaj, multinteresaj kolektoj 
pri la antikvaj svisaj ĉambroj kaj precipe 

Bern: Stacidomo (flanko) kaj Heiliggeist-preġejo (prot.) el 1727. 


En la fundo la universitato. 


pri estintaj militoj. Vi ne forgesu viziti gin. Sed la 
unika grandiozaĵo estas kaj restas la belega aspekto 
de la tutaj Bernaj Alpoj, kaj vi ne plu povos forigi la 
sentitan impreson. 

Neniu alia svisa urbo ol Bern posedas tiajn mal- 
novajn kaj sencoriĉajn putojn. En ĉiuj stratoj vi ilin 
ekvidas, ornamitajn per floroj kaj prezentantajn ion 
naivan aŭ ion humorplenan. Precipe mirigas kaj 
ridigas vin la tiel nomita Kindlifresserbunnen (ia 
puto de l' man$ĝesŝanto de infanetoj) sur Kornhaus- 
placo. Starante sur la stacidoma placo, vi unue 
ekvidas la Kafisgturm (kaĝa turo) kaj tra la arko 
la Zeitglockenturm (turo de l' horloŝaj sonoriloj). 
Ci tiu enhavas belegan kaj komplikan meha- 
nismon el la 16a jarcento, kaj giaj humorplenaj 
figuroj ankaŭ nuntempe ĉiuhore dissciigas la precizan 
tempon. Je l' transa fino de MNydeck-ponto, kiu 
havas unu el la plej grandaj, libere starantaj ŝtonaj 
arkoj, troviĝas la efektive plezuroriĉa kaj ŝ$ojiga 
hejmo de l' ursoj (Mutzen en Bern'a dialekto), la viv- 


Bern: Bärengraben (ursujo). 
antaj ursoj, la reprezentantoj de l' blazono de Horn 


En ŝi estas vih 

antaj reprezentantoj de la Bern'a blazono. 
Ĉi tiuj bestoj multege amuzas ne nur la 
fremdulon, sed ankaŭ la enloganton. 


El la monumentoj, kiuj ankaŭ en Bern 
ĝuas historian gloron, mi unue citu tiun 
pri Adrian von Bubenberg, la venkema 
defendinto de Murten (Morat), plue tiun 
pri Rudolf von Erlach, kaj sur la teraso 
antaŭ la katedralo, tiun pri Berchtold Va 
von Zähringen kun la kaskohavanta 
urseto. Nehistoria estas ĉefe la monu- 
mento pri la Universala Poŝto. Citindaj 
kiel publikaj, arhitekturaj konstruaĵoj estas: 
la katedralo (prot.) kun turo alta 100 metr- 
ojn, en kiu troviĝas unu el la plej grandaj 
sonoriloj en tuta Eŭropo; super la portalo 
vi ekvidas la Lastan Juĝon, arte ĉizitan el 
ŝtono. ; 

La urba domo kun la bela perono estas 
rimarkinda produktaĵo de germana mal- 
frua gotiko. Apud ĝi staras la ne fin- 
konstruita kristkatolika pregejo, kiu antaŭe 


Bern: Monumento pri Universala Poŝtunuiĝo. 


apartenis al la romkatolika eklezio. Plue Konstruita = Rene de St. Marceaux el Paris, inaŭgurita en 1909 
ni citu la romkatolikan preĝejon kun belaj Cirkaŭ Bern estas multaj belaj promenad- 
pentraĵoj kaj la Heiliggeistkirehe (pregejo de ejoj kaj ekskursetejoj — mi jam parolis pri 


monteto Gurten, kie vi guas dum bela 
vetero la belegan, nekompareblan pano- 
ramon de la Bernaj, Luzernaj kaj Frei- 
burgaj Alpoj; nur nevolonte la fremdulo 
ĝin forlasos. 


Multegaj aliaj urboj kaj urbetoj mal- 
piece forigas kaj detruas siajn malnovaĵojn, 
siajn belegaĵojn el pasintaj epokoj kaj 
anstataŭigas ilin per senspritaj, enuigaj ŝab- 
lonaĵoj, sed Bern konservis sian nekompar- 
eblan malnovecon preskaŭ en netuŝita 
beleco kaj sufiĉe rapide, post nelonga 
intertempo, realiĝis al la glora konstru- 
tradicio de sia estinteco per novaj kon- 
struaĵoj kun specialeco ĝojiga. 

Pro la nesufiĉa loko mi ĉi tie ne 


povas ellabori tutan gvidlibron pri Bern. 
Sed gi baldaŭ aperos; tial mi devas for- 


Bern: Urba domo. igi la priskribon de detalajoj, kvankam 
Mall: e deg? arego. . P : . a 7 ao Ree 
Malfrugotika stilo; belega ŝtuparego la diversaj gravaj kaj belaj vidindajoj de 
Sankta Spirito) — Interesaj estas ankau la Bern troviĝas en la unuaj vicoj de ĉiuj svis- 


multe citata kaj multe vizitata Kornhauskeller urbaj rimarkindaĵoj. 
(kela restoracio), la historia, la natur- kaj art- 
muzeoj, kie la fremdulo sufiĉe povas pasigi sian 
liberan tempon. Viziton meritas ankaŭ la urba Charloite Pulvers 
teatro, la kazino kaj Schänzli, kie vi povas vespere, komitatanino de Universala 
post la taga laborado, kartludante aŭdi muzikon. Kongreso de Esperanto. Bern 1913. 

La fervoja katastrofo apud 
Medgyes. 


(Letero el Hunsarujo). 


Mi opinias, ke mi ne rakontos aferon ne 
interesan, priskribante — laŭ la rakontoj de 
l' ĉeestintoj, inter kiuj, kiel oni scias, sin trovis 
ankaŭ lia princa moŝto Frederiko Eitel — la 
fervojan katastrofon, kiu okazis apud Medgyes. 

Ciuj estis dormantaj (estis la dua horo 
post noktmezo), kiam la terura kunpuŝiĝo 
okazis. Ektimigite ĉiuj vekiĝis post la granda 
ekkrako. La plejmulto de la vojagintoj, kuŝintaj 
en la supraj litoj, defalis sur la plankon. La 
vitroj de fenestroj rompigis, la pakaĵoj inter- 
miksiĝis, la ŝtrumpetoj de l' Aŭer-lumoj pistiĝis. 
Mallumo kiel fulgo ĉie sur la fervojo. La 
vojaĝintoj, rigardantaj eksteren tra la rompitaj 
fenestroj, vidis teruran spektaklon. Subite blind- 
iga heleco plenigis la ĉirkaŭajon. La antaŭa 
parto de l' vagonaro staras en maro de flamoj. 
Preterŝovigantaj, havantaj la altecon de turo, 
flamlangoj sin levas pli kaj pli alten. La vagon- 
aro staris en neloĝata loko, sur digo, kiu havas 
la altecon de 4—6 m. Kien ajn la okuloj 
rigardas, ĉie kaj ĉie nur fajro. 

La konduktoro alvokas la pasaĝerojn, ke 
ili rapide sin vestu, ĉar la kureganta fajromaro 
ĉiam pli kaj pli proksimigas. La viroj, virinoj 
malespere krias, multaj sen supervestoj desaltas 
de la vagono kaj glitas malsupren de sur la 
digo. Subite, por kompletigi la panikon, aŭdiĝas 
krakego, simila al pafo de kanono, kaj de la 
antaŭa parto de l' vagonaro kuras brulanta 
amaso da karno al la pasaĝeroj. Estis la mal- 
feliĉa lokomotivestro de la vagonaro. 

Li rakontas, ke antaŭ li, nekompreneble, 
haltis komerca vagonaro. Per ĉiuj fortoj li volis 
haltigi la lokomotivon, sed — jam estis tro malfrue. 
La interpuŝiĝo okazis. La lasta vagono de l' 
komerca vagonaro estis ŝarĝita per petrolo. 
Dum la kunpuŝiĝo elflugis el la lokomotivo 
multe da fajreroj, ili enflugis en la disfluantan 
petrolon, kaj tio kaŭzis la eksplodon. La 
petrolo fluis al la rapida vagonaro, kaj la gas- 
ujo, kiu troviĝis sub la pakaĵa vagono, ekbrulis, 
kaŭzante per tio la duan eksplodon. 

Terura sceno nun sekvis. Leboviĉ, lignisto 
kaj lia edzino, pro timo je la forbruliĝo, sen- 
pripense desaltis el la vagono, rekte en la 
maron de flamoj kaj kvazaŭ vivantaj torĉoj 
kuregis, kun malesperaj kriegoj, al la voja$intoj. 
Kompreneble ili sin terure bruligis. 

Kun granda malfacileco oni ilin portis en 
la dormvagonon. Subite ensaltis en la va- 
gonon lia princa moŝto Frederiko Eitel, kiu unue 
reposedis sian penskapablon. Li transportiĝis 

tolaĵojn, sian ĉemizon 
por dormo, sian propran manviŝilon, el sia ne- 
cesujo grandan ujon da butero kaj komencis 
bandaĝi la vunditojn, ĉar ne trovis sin kuracisto 


| en la vagonaro. Sed intertempe li antaŭzorgis, 


ke unu el la konduktoroj tuj iru kun lampo 
je la distanco de unu kilometro returnen, por 
eviti eventualan kunpuŝiĝon kun alia, venonta 
vagonaro. La telegraistangoj kaj fadenoj plene 
forbrulis, la telegrafado estis malebla, la antaŭ- 
zorgo estis do tre gusta kaj grava. 

Post kiam la princo bandaĝis la grave vund- 
itajn, la vagonaro estis malrapide reŝovata ĝis 
Medgyes, de kie ĉirkaŭ la sesa horo ekiris 
pluen la rapida vagonaro. Sed antaŭe la princo 
aliris al la helpintaj laboristoj kaj, elpreninte 
monon el sia poŝo, li disdonis ğin inter ili, 
hungare dirante: 

— Jen estas, bonaj homoj! 

En la sama tago li feliĉe alvenis Buda- 
peŝton, kie li, por rigardado de l' vidindajoj, 
preskaŭ tutan tagon pasigis. La sekvintan tagon 
posttagmeze lia princa moŝto forlasis la ĉefurbon, 
akompanata de la ĝojo de ĉiuj, ke li tiel feliĉe 
transvivis la katastrofon, kiu havas gis nun 
unu mortinton kaj kvin grave vunditajn. 


Jozefo Nemeth. 


Printempaj preludoj. 
De Saphir. 


„Come o gentle spring and from the bosom 
of your dropping cloud in our plains descend." 
(Malsupren venu, ho ĉarma printemp', el la brusto 
De via nubaro gutanta en niajn kamparojn.) 


La printempo venas! Gi disŝiris la flegman 
aeron, la laktecan, kaj la blua etero tuj poste 
jetegas sin malsupren tra la fendo ĉirkaŭpren- 
ante ameme kaj fervorege la teron; ree ridas 
la blua ĉielo kaj rigardas malsupren el sia milda 
okulo blua, ĝojante, ke la tero vekiĝis. 

La printempo venas! Ciuj miaj sentoj iras 
renkonten al ĝi, ŝarĝita per donacoj, ili alkroĉas 
sin al ĝi, kiel infanoj al patro revenanta, kaj 
ili demandas, kion ĝi kunportis, kaj traserĉas 
ŝiajn poŝojn. Kaj la printempo ridetas, kares- 
ante miajn kvin sentojn, kaj diras: „Trankvil- 
iĝu, karaj infanetoj, por vi ĉiuj mi kunportis ion, 
lasu min nur elpaki ĉiujn miajn mil objektojn 
multkolorajn kaj la multajn donacojn brilantajn; 
per ili mi poste kovros al vi riĉege la tutan 
tertablon, kiel je la kristnaska vespero, kaj vi 
ekvidos nur florantajn kristnaskarbojn kaj do- 
nacojn!" 

La printempo venas! La aero fariĝas bon- 
odora kaj milda, kiel la senfina kiso de l' amo 
fidela, la ĉielo nagas en vualo, travidebla kiel 

la okulo de la dolĉa sindonemo, inter la neg- 
suproj de montoj malproksimaj flirtas bluaj aer- 
rubandoj, kaj la grandioza printempa soleno for- 
skuas de mia koro ĉiujn glaciajn vintrotavolojn, 
kaj la rivereto de la vivgajemo fluetas kaj sonas 
tra ĉiuj miaj pulsoj, kaj en ĉiuj anguloj de mia 
brusto vekiĝas najtingaloj, kaj la tuta sango en 
miaj vejnoj kantas ribelajn junecajn kantojn, kaj 
mia spirito ekburĝonas; antaŭen ŝvelas el tiuj 
ĉi burĝonoj vivemo kaj kurago al la patrina 
lumo de l vivo, kaj la sukplenaj floroj de la 
trio konata: vivo, amo kaj kanto, ekfloras viv- 
ruĝe kaj foliriĉe en mia brusto kaj konstruas en 
mi printempon en printempo, kortemplon en la 
granda naturtemplo! La printempo venas! Mi 
opinias min pli bona, mi amas min pli multe, 
mi sentas min tiel bonstata, tiel gaja; preskaŭ 
ŝajnas al mi, ke mi estas kreskinta je unu kapo, 
kaj jen — la ĉefajo: la filistroj estas netoler- 
eblaj por mi! Dumvintre, mi ne scias pro kio, 
dumvintre oni rigardas pli afable la filistrojn, 
ili ŝajnas al ni en la konstanta ĉambroaero 
preskaŭ tolereblaj. En balfestoj, koncertoj, 
piknikoj, vesperamuzaĵoj kaj en ĉiuj tiaj orange- 
rioj de la filistreco oni fine alkutimigas al ili. 
Homo en pelto, mantelo kaj ĉapo fariĝas per 
si mem peco de filistro. 


Sed dum la printempo, kiam mi eliras kaj 
vidas, kiel sage regadas nia Disinjoro sur ĉiuj 
vojoj kaj vojetoj, kiel gaja kantado ĉie trairas la 
mondon kaj ĉiu zorgas pri sia hejmo, kiel ĉiuj 
riveretoj murmuras kaj la akvetoj estas demetintaj 
siajn korsaĵojn, babiladante la tutan tagon, kaj la 
arboj malfermas siajn okuletojn, karesante kun 
la sunradioj, kiel la herboj rigardas antaŭen, tiel 
eksciteme-gaje glitante el siaj ĉeloj, kiel la bird- 
eloj kantetas, kaj estas tiel varmeta la acro 
kvazaŭ elspiraĵo de l' amo, kiel pro la sonor- 
ado de la florsonoriloj la fantomoj en nia brusto 
forkuras, kiel la sankta naturo elvokas el ni 
ĉiujn diablojn kaj nin plenigas per ĉiuj graciaj 
anğeletoj de l' vivo kaj amo, kiel nia internajo 
nagas en poezio, kiu verŝas super nin siajn 
bruetantajn ondarojn kiel super markloŝon, tiam 
ni forgesas ĉion en kaj ĉirkaŭ ni! Fine ĝi ree 
estas alveninta! Fenestroj, pordoj kaj koroj 
malfermigas, ĉiuj sin amase direktas al gi, la 
homoj el la domoj kaj la sentoj el la brusto 
ekdeziras kuri renkonten al ĝi, por ke $i venu 
pli rapide. Tiam, kiam gi estas veninta kaj 
staras sur ĉiuj vojoj kun siaj florkorboj kvazaŭ 
preterpaŝus la Estro de l' mondo en sia majest- 
eco kaj intencus solene bonvenigi $in, kaj sur 
ambaŭ flankoj de l' vojo staras ia florantaj arb- 
elaĵoj, la bonodoraj arbustoj kaj la feste ornam- 
itaj arboj, kvazaŭ intencante ekkrii: „Leviĝu, 
florkronitaj kapoj kaj virgaj burgonoj, ĉar la 
Disinjoro iradas en sia majesteco!" 

Tiam la suproj de l' arboj respektplene 
kliniĝas, la folioj interparolas humile, la herboj 
ekrigardetas scivole el la tero, la floroj adorante 
mallevas siajn kapojn kaj gaja Halelujo bruetas 
tra ĉiuj branĉoj renkonten al la mondestro, kiu 
alpaŝadas vestita per sia kronadmantelo kun 
florermeno kaj rozopurpuro! 


Ho, kara leganto! Cu vi ne eksentas, 
kiam la printempo ree venas, kvazaŭ revenus 
amiko dumjara kaj de longe forestinta, kaj vi 
jetegas vin al lia brusto, treege feliĉigita kaj 
trankvila. Antaŭe vi deziris paroli kaj 
babili kun li pri multege da aferoj, tamen vi 
silentas, ĉar vi ne scias, per kio komenci, 
preskaŭ samtempe kaj subite ĉio sin premas 
sur viajn lipojn, kaj malgraŭ tio vi ne povas 
paroli, gis kiam vi iom post iom fine promenas 
kun li, preninte lian brakon, kaj nun ekaperas 
unu rememoro post alia, sekvas iu gojo kaj iu 
malgojo de l' estinteco, kaj vi travivas ilin ree 
ankoraŭ unu fojon! La sama estas rilate al la 
printempo. Tuj kiam gi venas, ni rapidas 
al oa brusto, ni sentas nin tiel bonstataj kaj 
feliĉegitaj, kiom multe ni dezirus diri kaj plendi 
al la printempo, ha, kiom multe pri la pasinta 
vintro, pri la koroj nege ĉirkaŭvolvitaj, pri la 
riiditaj burgonoj kaj la floroj duone mortintaj 
pro frosto. Sed ni daŭrigas la silentadon, 
lamen iom post iom ni interrilatas pli longe 
kun la printempo kaj reiras kun ĝi al la antaŭaj 
printempoj kaj al la antaŭprintempoj de nia 
vivo, kaj tiam elglitas unu rememoro post la 
alia el la arhitravo de la pasinta tempo, restad- 
anta kun ni, kaj miksas sin konfideme en nian 
interparoladon. Tiam ni promenas akompanataj 
de la printempo ĉirkaŭe en ĝia aerplantejo, 
rekonante ĉiun novan florejon, kaj ĉirkaŭ tiu 
ĉi florejo balancas la ombro de feliĉo malaper- 
inta, kiun donacis al ni la florejo en la antaŭa 
aŭ antaŭantaŭa jaro; kaj ĉiu diskreta foliaraleo 
alvokas nin: „Cu vi ankoraŭ rememoras pri 
tio?” Kaj el la refreŝiga bruetado de la foliaro 
eksonas ree la rekantajo de junecaj amkantoj 
aŭ elegioj kaj vokas: „Cu vi ankoraŭ rememor- 
as pri tio?“ Kaj ŝajnas, ke la junaj trunketoj 
minacante per la fingro eldiras: „Cu vi ankoraŭ 
rememoras pri tio?” Kaj el la branĉaro rigardas 
la viglaj okuletoj de la plumaĵaj kantistoj kaj 
tiuj ĉi konataj okuletoj ŝajnas demandi: „Cu 
vi ankoraŭ rememoras pri tio?” Do la prin- 
tempo nur estas generala reviviga festo de ĉiuj 
antaŭaj printempoj kun iliaj $ojegoj kaj doloroj; 
tago de ĉiuj animoj, kiu la tombojn de niaj 
malaperintaj esperoj kaj la dislalintajn tomb- 
montetojn de nia feliĉo kaj de niaj deziroj kovras 
per siaj floroj kaj vinko, per siaj multkoloraj 
printempaj larmoj kaj lumvermoj! Do venu, 
printempo! Mia koro estas freŝa tombo, en 

ĉi tiu tombo troviĝas kadavro kara, treege 
amata kaj dolore priplorata; kun korpremanta 
doloro kaj verŝante larmojn, mi estas ferminta 
al ĝi la afablajn okulojn kaj malgoje enĉerk- 
iginta gin en la dezertan ĉambron de mia koro. 
Do venu, printempo! Vizitu mallaŭte paŝante 
tiun ĉi tombon kaj surmetu ĝin per viaj verdaj 
branĉetoj, kovru gin per la sankta akvo de 
via printempa roso, alblovu gin per via milda 
elspriajĵo, gis kiam estonte je la lasta ter- kaj 
unua kor-printempo la kadavro de l' amo ree 
ekfloros al la vivo, kiu mne relasas iujn 
kadavrojn. 


Trad. E. Ziemann. 


Gnesen. 


La instinkto. 
De Em. 


La somerdomo, konstruita sur ŝtonego, 
superstaris la maron. Dum tiu nigra kaj mal- 
varma vespero je la fino de Septembro, la 
ondoj bruege alfrapadis la bordon. 

„Cu de longe vi pasigas la somerajn mo- 
natojn en Dinard?“ mi demandis la ĉarman 
vicgrafinon de Sizeray, kiu invitis min inlimece, 


Luzan. 


trinki tason da teo. 

„De tri jaroj“ Kaj ŝi daŭrigis: „Se mi 
dirus al vi, kial mi aĉetis la somerdomon „La 
Mevoj“, malgrandan domon kvazaŭ kuntiritan 


sur si mem, kie plezure mi akceptas vin hodiaŭ 
vespere, eble mi interesus vin." 

„Mi vin aŭskultos." 

„Antaŭ ol mi venas al Dinard, kie mi 
retrovas ĉiujn miajn Paris'ajn gekonatulojn, kaj 
kie mi estas tre ĉirkaŭata, mi logis ses mo- 
natojn ĉiujare, de Aprilo gis Oktobro, en nobel- 
loĝejo staranta en la bretona stepo; bieno de 
la vicgrafo de Sizeray. 

Ha! la gastoj en tiu kastelo ne estas 
premataj unuj kontraŭ la aliaj. 

Mi elektis ĉambron sur la dekstra flanko 
de tiu vasta logejo, kiun je la vesperkrepusko 
apenaŭ ektuŝas la mallertaj flugiloj de la ves- 
pertoj; la servistaro loĝis sur la maldekstra 
flanko, kaj al la vicgrafo, ho ve! ne estas eble, 
forlasi la aleon de la arbaro, se ne por longe 
vojaĝadi tra la mondo. 

La vojaĝado estas lia sola pasio. 

Ho! la dolĉa soleco de tiu ĉambro izolita 
en la grandega kastelo, en kiu la vicgrafo 
instaliĝis ĉiujn modernajn oportunaĵojn: tele- 
fonon, elektron, meze de la sovaĝa stepo. 

Efektive mi ĉiam amis la kontrastojn. 

Kiun agrablan senton mi ĝuadis, kiam dum 
la aŭtuna sezono la marvento, kun senpotencaj 
fajfadoj, allrapadis kontraŭ la dikaj turetoj, mi 

legadis, kiel kutime tre malfrunokte, ĉar mi ne 
povas ekdormi, ne legante en la lito. 

Nu, iun nokton, la estingiĝo de la plafon- 
lumo interrompis mian legadon, kaj mi ne scias 
kial, sed mi havis, je tiu preciza momento, la 
klaran vizion de mizerulo, al kiu mi antaŭ tri 
tagoj servigis supon en la antaŭkuirejo. 

Vane, de ĉiuj flankoj mi turnas la elektran 


butonon, la ĉambro restas malluma. Sama 
malsukceso kun la voka sonorilo de mia 
ĉambristino. Mi ekbruligas la vakskandelon 


sur la noktotablo, kaj instinkte malferminte la 
tirkeston, prenas la revolveron ĉiam enferm- 
itan tie. 

Kiel malsaĝa mi estas! La vizio de la 
almozulo sin trudas al mia penso. Mi genu- 
fleksas, nur ĉemize vestita, sur la kaprofelo 
inter la muro kaj la lito, kaj miaj okuloj fikse 
rigardas la pordon, kvazaŭ mi atendus katastrof- 
on. Mia dekstra brako estas etendita sur la 
lito, por malhelpi la tremon de la mano, kiu 
tenas la revolveron. 

Pasas kelkaj minutoj. La horloĝo sonas 
la duan. Kiel ridinda mi estas en tiu sintenado! 
La ŝvito perliĝas sur mia frunto, kaj tamen mi 
ne moviĝas. Cu mi iĝas freneza? Mi streĉas 
la orelon. Mi aŭdas timetan bruon de ŝraub- 
turnilo. 

Baldaŭ sur la tapiŝon Ss la riglohoko, 
kaj (tio ne plu estas vizio), la mizerulo mem, 
kun siaj nigraj, brilaj okuloj meze en palega 
vizaĝo, kiun enkadrigas rugbruna, senzorga 
barbo, subite eniras. 

Ne eĉ unu krion! Donu al mi ciajn 
juvelojn — diris li, kun trenanta elparolo de 
la Paris'a ĉirkaŭularo. 

Kaj klingo de tranĉilego brilis. 

Mi celis plenkorpe, kaj je la unua kuglo 
la ŝtelisto falas teren. Mi stariĝas, miaj genuoj 
sensentiĝas. Mia unua sento estas timo, ke 
mia atakanto releviĝos. Mi pafas, meze en la 
vizaĝon, tute de proksime, tri aliajn kuglojn. 
Mi antaŭzorgas kompletigi la ŝargon de mia 
armilo por neantaŭvidita okazo, mi surmetas 
negliĝan vestajon, por foriri el tiu malbenita 
ĉambro. 

La kadavro baras la pordon, kaj mi, kiu 
povis mortigi homon, ne povis surpaŝi mort- 
inton. Mi kuras al alia pordo, kiu aliras al 
saloneto. Sed tiu ĉi pordo estas barita. Meblo 
portanta pezan, bronzan statuon malhelpas gian 
malfermon. Nu! mi ne havis ideon malsuprenigi 
teren tiun statuon, por formovi pli facile poste 
la meblon, kaj mi difektis ungojn, tirante tiun 
pezan ŝargon dum kelkaj minutoj kun peno de 
malespero. 

Meblo kaj statuo cedas iomete post iomete, 
mi ilin altiras kelkajn milimetrojn ĉe ĉiu peno, 
kaj ĉiam la vitrecaj okuloj de la vagisto min 

rigardas, la sanga vizaĝo min persekutas, dum 
„Black“ malproksime, en la ĉevalejo blekadas 
je la morto. 

Fine, jen mallarga pasejo, apenaŭ sufiĉa 
por mia maldika persono, kaj mi forkuregas, 
ĉiam tenante la revolveron en mia kuntirita 
mano, kvazaŭ la kadavro sekvus min... 

Mi kuras, mi kuradas nudpiede tra la 
dormanta kastelo, kriegante: „Helpon al mi! 
Helpon! mi mortigis viron!" 

Je la matenkrepusko miaj servistoj retrovas 
min harmalorda, sovaĝa en la parko, kaj dum 
kelkaj monatoj mi malsaniĝis pro cerbofebro —" 

Je tiu momento la juna virino eksaltetis: 

„Araneo! araneo!“ ŝi ekkriis. 

Kaj spiregante ŝi kuris tra la salono. 

„Mortigu gin! mortigu ĝin!" 

Mi estis mirŝtonigita, mi, kiu jus preskaŭ 
laŭdis la vicgrafinon pro ŝia kurago kaj 
antaŭzorgo. 

Tia estis la paleco de la juna virino, ke la 
ĉambristino devis spirigi al ŝi salojn. 

Kiam mi estis premmortiginta tiun mal- 
feliĉan besteton, sinjorino de Sizeray finis sian 
rakonteton. 

Sia servistaro konfesis antaŭ la esplora 
juĝisto, ke gi nekonscie, per siaj babiloj, konigis 
al la mizerulo la elektran konduktubon en la 
kastelo, kaj la rabisto provizita de sekreta 
lanterno kaj de iloj, kiujn oni retrovis ĉe la 
pordo de la dormoĉambro, distranĉis la elektr- 
ajn fadenojn. 

Poste ni interparolis pri literaturo : 

Cu kuraĝo? 

Ĉu timo? 

Kun permeso de l'aŭtoro esperantigita de 

Marcelle Fauvart-Bastoul (E. L. A.) 


(El la jurnalo „Touche a Tout“ la 19an de 
Novembro 1912.) 


Prahistoria amo. 
El „Bluaj Legendoj“ de Jovan Duĉiĉ. 


Sur ŝtona ebenajo super abismo, sur ia 
montara dorso terure batalis prahistoria homo 
kaj gorilo. Egale kruelaj, fortaj kaj teruraj, 
tenis unu la alian en tiu malesperiga ĉirkaŭ- 
preno, en kiu devis morti unu el ili. 

Tio estis pro edzino de l' homo, kiu staris 
sur la ŝtono apud ili, kun sanga floro en la 
buŝo, kaj rigardis sian jaluzan edzon ven$antan. 
Mallaŭta, kovrita per haroj kaj malbela, ŝi 
direktis sian rigardon, plenan je sensenta kon- 
tenteco, al la malesperantaj batalantoj. 

De malproksime aŭdigis bruo: eble la bruo 
de juna verda maro aŭ la bruo de aro da 

mamutoj en iu arbaro. La ĉielo estis plena je 
lumo, pasio kaj avido, kaj ŝajnis, ke el ĝi fal- 
adas nesentebla lazura pluvo. 

Kaj kiam la sangantaj kaj malfortiĝantaj 
batalantoj, farante la lastan penadon, ambaŭ 
falegis en ambismon, ilia falo ne aŭdiĝis, tiel 
senfina estis la abismo. La edzino kun sania 
floro en sia malbela buŝo ekridis mallaŭte per 
delikata rido. 

Tio estis la unua rido de Frine kaj sam- 
tempe la rido de Ofelia. 

El la serba tradukis: Uros Avdalović. 


Aĵorismoj. 


Virino, defendanta „falintan“ 
maniere defendadas ofte sin mem. 


virinon, tia- 


H 


Multe da virinoj opinias, ke la edatgo estas 
kvadrilo, kiun oni ne kapablas $isfine dancadi 
kun sia paro. 


Rilate al malsageco aŭ malbeleco ne ek- 
zistas tia monstra viro, kiu restos kondamnita 
al senedzineco, se li havas monon. 


Ju pli ni guas la vivon, des pli gi farigas 
neĝuebla. 


Ofte la 


sukceso. 


virinoj ploras nur pro gojo de 


D 


La amo estas labirinto, en kiu tre multaj 
trovas nur la „apartan ĉambron". 


Ruzaj virinoj scipovas timi. 


Juveloj moligas eĉ la plej rifuzeman knab- 
inon. 
Laŭ germanaj tekstoj trad. lu. 


Samideanoj! 


Vi nepre devas viziti la Okan Germanan 
Kongreson en 


Stuttgart! 


“Do tuj anoncu vian partoprenon per la 
aliĝilo, enmetita en ĉi tiun kajeron. 

=== Por lernantoj kaj komencantoj 


Elzasaj legendoj. 
Tradukis Charlotte Pulvers, Basel. 


Papo Leono kaj lia patro. 


Piede de l' monto, sur kiu staras Tri-Eksoj, 
la lastaj ruinoj de l' kastelo Tri-Egisheim, kvazaŭ 
kuraĝaj gardistoj, troviĝas la belega urbeto 
Esisheim, kie regis Hugo IVa, grafo de Mal- 
supera Elzaso, kaj lia edzino Hedwig. Estis je 
U fino de la Xa jarcento. Tri knaboj kaj kvin 
knabinoj ekfloris ĉirkaŭ ili kaj estis ilia gojo. 
Sed kiel floroj iom post iom velkas dum aŭtuno, 
tiel ankaŭ la homaj floroj pereas. La patrino 
mortis kaj du knaboj. Pro tio la grafo nun 
sentis duoblan amon al sia lasta fileto Bruno. 
Hazarde, iun vesperon, virino sin igis anonci 
al grafo Hugo, por antaŭdiri al li lian estont- 
econ. „Via nobela, grafa moŝto,” ŝi diris, 
„kvankam vi estas la plej potenca princo en 
via lando, kaj timata de viaj malamikoj, vi 
tamen devas ankoraŭ sperti, ke via fileto far- 
iĝos pli potenca kaj pli majesta ol vi, kaj ke 
vi mem kuŝos antaŭ li en polvo!" 

Komence li tion ne kredis. Sed ju pli ofte 
li pripensis la parolojn, des pli ŝajnis al li, ke 
la virino diris la veron, por lin admoni gusta- 
tempe, ĉar li komprenis la parolojn de la antaŭ- 
diristing tiel, ke lia filo Bruno iam forigos de 
li la gralan potencon, por fari lin malliberulo. 

Pli kaj pli grandiŝis la malamo en lia palra 
koro, subigante la amsenton, ĝis fine la grafo 
inlencis mortigi la knabon. Li ordonis al ĉas- 
isto, ke li foriru kun Bruno en arbaron kaj en 
densejo neatendite flugigu sagon en lian koron. 
Poste li devis hejmen porti la sangan koron de 
l' knabo, kiel pruvon, ke li plenumis la ordonon. 


La ĉasisto tion promesis kaj kun la knabo 
foriris en la arbaron. Sed en la iasta momento 
li eksentis kompaton je la juneco de l' knabo 
kaj je lia ĉarmo kaj lasis al li la vivon. Al la 
mastro li transdonis la koron de cervo, kiun 
li morttrafis. 

Sed la konscienco maltrankviligis la animon 
de grafo Hugo, kaj mil doloroj lin turmentis; 
tra la dezerta palaco li ŝteliris, ĉie persekutata 
de l' riproĉa rigardo de sia mortigita fileto. 
Car la turmentoj ĉiun tagon pligravigis kaj lian 
vivon iom post iom pereigis, Hugo konfesis al 
sia pastro la gravan krimon kaj petis lin, ke li 
punu lin plej severe. La konfespreninto konsilis 
al la pentanta grafo, ke li pilgrimu Rom'on al 
la papo, ĉar nur tiu sola povos lin liberigi de lia 
terurega kulpo. 

Kaj tuj la grafo ekmigris Rom'on. Kiel 
pilgrimulo, en vestaĵo el kruda drapo, kun dika 
bastono, la grafo migradis penege al la Eterna 
Urbo, kie Leono IXa estis papo. 

Kun penta koro la maljuna grafo konfesis 
al la papo sian $ravan kulpon, larmoj malsupren 
fluetis liajn sulkiĝintajn vangojn. Kortuŝite la 
papo deturnis sian vizaĝon kaj kovris gin dum 
kelka tempo per mano. Sed poste li konsolis 
la pekulon per vortoj, goje; kaj li diris al la 
gralo, ke lia filo ankoraŭ vivas, ke li farigis 
pastro, episkopo kaj fine, per helpo de Dio, 
ankaŭ papo; kaj per brakoj li ĉirkaŭprenis la 
surprizigantan patron, kiun la gojo faris tute 
muta dum kelkaj minutoj. Patro kaj filo kelkan 
tempon restis kune en Rom. Poste grafo Hugo, 
konsolita, remigradis hejmen kaj nur bonon 
faris kaj kaŭzis ĝis sia morto. Sed lia filo 
akiris la kronon de sankteco. 


Sankta Gangoli. 


Antaŭ ol la sanktula brilo ĉirkaŭis la kapon 
de Gangolf, li estis brava kavaliro. Agema, 
venkema, batalema kontraŭ la nekreduloj, li iun 
tagon diris al sia edzino: „Mi forrajdos nun 
malproksimen kun Dio kaj por Dio; restu fidela 
al mi; mi esperas baldaŭ reveni!“ 

Kaj revenante li renkontis 
vilaĝanon ripozantan. 

„Donu al mi vian 
„mi donos al vi monon." 

„La fonton!” mirante ekkriis la vilagano; 
„se vi povas ĝin forpreni de mi, Sinjor' Kavaliro 
— do faru $in." 

„Kun Dio!“ la kavaliro respondis, eltiris 
sian monsaketon kaj lasis fali en la manon de 
la miranto multajn helbrilajn ar$entmonerojn; 
poste li forte puŝis sian bastonon en la akvon, 
kiun ĝi tute ensuĉis, kaj formigris. 

Apenaŭ li alvenis en sia kastelo, li kriis al 
sia edzino laŭtan, gajan revensaluton kaj petis 
ŝin, ke ŝi akompanu lin en la gardenon. 

Tie li puŝis sian bastonon en la teron kaj 
el ĝi riĉe elfluis la akvo, kiu ŝprucis kaj ŝaŭmis 
kaj fine klare kolektiĝis en ujego. „Vi ja estis 
fidela al mi, dolĉulino,” kavaliro Gangolf parolis, 
„vian manon eniĝu en la akvon; kaj se vi ĝin 
eligos pura kaj blanka, vi estas angelo de lumo, se 
ne, vi estas angelo de mallumo." Post longa 
kontraŭstaro la nobelino fine metis la manon en 
la akvon; sed ve — ĝi estis kovrata de mal- 
purajo. 


apud fonto 


fonton,” li diris al li; 

„Mi ne plu povas resti ĉi tie!” Gangolf 
ekkriis kun malĝoja rigardo; kaj li denove puŝis 
la bastonon en la fonton — la akvon ĝi reen- 
suĉis, kaj ne unu guto postrestis. Gangolf 
migris en malproksimon, trans montojn kaj tra 
valoj, gis li fine venis al herbejo kun multaj 


bonodorantaj floroj kaj herboj, al la lando 
Elzaso. 
Tie li denove elfluigis el la bastono la 


miraklan fonton, kaj ĝi malproksimen ekfluadis. 
Apud ĝi li konstruis ĉambreton, plenumis mirakl- 
ojn kaj edifis per sia pieco multajn pilgrimulojn al- 
venintajn el proksimaj kaj malproksimaj landoj. 


* 


La Sankta Kruco en Niedermünster. 


Grafo Hugo de Burgundo intencis donaci 
al iu instituto riĉajn sanktaĵojn, kiujn li ricevis 
de imperiestro Karlo Granda. Li ilin enigis en 
riĉe ornamitan krucon kaj per tiu ĉi ŝargis 
kamelon. Kaj al kvin kavaliroj li ordonis, ke 
ili sekvu la beston, kien ajn gi marŝu. La 
besto sin turnis al la lando Elzaso kaj unue 
haltis apud St. Nabor; poste ĝi daŭrigis sian 
marŝadon al la abatejo Niedermŭnster, fondita 
de Sankta Odilia, kie ĝi denove haltis. Sed 
ĉar gi me volis plu daŭrigi la migradon, la 
“kavaliroj eksciis, ke per tio la ĉielo faris signon: 
la abatejo Niedermiŭnster estis inda je !' donaco 
de Dia Sinjoro. Super la multvalora kruco en 
Niedermiinster pendis ora krono, aparteninta 
al estintaj alemanaj regoj. — En St. Nabor oni 
konstruis kapelon sur la loko, kie la besto kun 
la sankta ŝargo ripozis. 


A. Dumas. 


En la tempo, kiam Aleksandro Dumas, la 
fama franca verkisto, ankoraŭ estis malriĉa 
junulo kaj apenaŭ havis monon, unu el liaj 
amikoj rakontis al li pri duelo, en kiu li 
preskaŭ estis mortigata. „Se mi ne estus 
havinta en mia veŝtpoŝo kvinlrankan moneron, 
kiu feliĉe haltigis la kuplon de mia kontraŭulo, 
mi certe estus mortpafita.” — „Kia feliĉa homo 
vi estas!“ rediris Dumas. „Se mi estus estinta 
en via situacio, mi eslus mortigita." 


Fanfaronado. 

Vojaĝisto rakonlis al siaj amikoj siajn 
aventurojn. „Dum mi vojagis kun mia servisto 
en Arabujo,“ li diris, „ni iam forkurigis kvindek 
sovaĝajn arabojn. Sed tio ne estas mirindajo. 
Kiam ni vidis ilin, ni returnigis kaj ekkuregis, 
kaj ili venis kurante post ni, sed ne povis 
nin atingi.” 

Punita mallaboremo. 


Antaŭ proksimume 200 jaroj en Anglujo 
ne ekzistis fervojoj aŭ regule irantaj poŝt- 
veturiloj, tiel ke vojaŝantoj devis piediri aŭ rajdi 
de unu loko al la alia. Sinjoro kaj lia servisto 
Tom, kiuj iam faris vojaĝon, pasigis la nokton en 
gastejo. Matene la sinjoro postulis siajn botojn. 
Tom alportis ilin nepurigilajn. „Vi ne purigis 
miajn botojn, Tom", diris la sinjoro, „kial vi 


tion ne faris?" — „La landstratoj estas mal- 
sekaj, kaj ĉar ni rajdos, viaj botoj baldaŭ estus 
denove malpuraj." — „Bone, Tom, iru kaj zorgu 


pri tio, ke la ĉevaloj staru pretaj kiel eble plej 
baldaŭ." Poste la sinjoro alvokis la mastron 
kaj diris al li: „Donu al mia servisto neniun 
matenmanĝon hodiaŭ matene. Kiam la mastro 
estis forlasinta la ĉambron, Tom revenis. „La 
ĉevaloj staras pretaj“, li diris, „kaj ni povas 
tuj ekvojaĝi, sed mi estas malsata, mi ankoraŭ 
ne ricevis matenmanĝon.” — „Tio faras neni- 
on“, rediris la sinjoro, „se vi estus gin ricevinta, 
ĉu vi ne baldaŭ estus denove malsata?" 


Korespondo. 
Berlin, la 18an de Aŭgusto 19... 


Kara Roberto, 

Repondante vian afablan leteron de la 8a 
nuna, en kiu vi demandas pri nia komunas 
amiko, Francisko B., mi sciigas al vi, ke 
Francisko ne plu loĝas en Berlin, sed ke li je 
Pasko pasinta transloĝiĝis Hamburg'on por 
komerclerni en vinvendejo. Tie li bone pro- 
gresas, kaj ĉar lia lernomastro estas kontenta 
pri liaj servoj kaj kapabloj, li promesis, de post 
Oktobro doni al li salajron de 30 M. pomonate, 
se Francisko lin plue kontentigos. Kiel vi 
scias, Francisko devenas el multnombra familio, 
kiu vivas en malriĉeco. Lia patrino, kiu estas 
vidvino, sentos sin tre senŝarĝigita, sciante, ke 
li povos zorgi pri si mem. Cu vi eble trovos 
tempon, por skribi al li kaj renovigi vian 
konatiĝon kun li? Mi enmetas ĉi-kune lian 
adreson. 

En fidela amikeco 

via 


Karlo N. 


Dialogoj. 
Vi ne bone aspektas hodiaŭ, sinjoro B., 
ĉu vi estas malsana ? 
Jes, ŝajnas al mi, ke mi malvarmumis, mi 
havas gorgdolorojn. 
u vi jam faris ion por forigi la mal- 
varmumon? 

mem, kiel ĝi ofte faris en similaj okazoj. 
Nu, la vetero estas favora, ni faru promen- 
adon; iom da korpa movado estos bona por vi. 
Mi konsentas kaj tuj iros, por surmeti mian 
ĉapelon. Sed ĉu mi ne tedos vin per mia 
akompano? 
Ho, tute 


ne, sinjoro 


Mi luas la ĉambron, sed diru, ĉu mi povas 
havi matenmanĝon ĉiutage, kaj ĉu mi povas ĝin 
ricevi je tre frua horo? 

Vi povas ĝin ricevi, kiam vi volas, sed 
antaŭ la sepa matene. 

Mi ne deziras gin antaŭ la sepa kaj duono. 
Kvankam mi estas germano, mi ŝatas, loĝante 
en London, vivi laŭ angla maniero. Do donu 
al mi tason da teo, iom da pano kaj butero, 
kelkajn kuiritajn ovojn ktp. 

Bone, tute laŭ via deziro. 


Humoraĵoj. 
Ĉe la kuracisto Paciento: Sinjoro 
Doktoro, tuj ĉe la komenco de la konsultado 
mi volas diri al vi ion gravan: vi tute ne 


bezonas malpermesi ion al mi, ĉar jam de jaroj 
mia edzino ĉion malpermesas al mi. 
P 

Fotografisto: Tiun ĉi portreton mendis 
ĉe mi via filo, la studento. 

Patro: Mi bone rekonas lin. 
pagis? 

Fotografisto: Ne ankoraŭ. 

Patro: Mi rekonas lin ankoraŭ pli bone! 

Afabla nepino. Sepjara knabineto, blond- 
hara, blu-okula, promenas kun sia avino. Sub 
la verdaj arboj la avino demandas: 
Nu, infano, se la lupo venus? 
etulino, fariĝante tute serioza: 
Ho, kiel mi timus! 
Sed, diris la avino, 
vin, kaj ŝirmus vin. 

Ho, kiel bele! krias la infano, kunfrap- 


Ĉu li jam 


La 


mi metus min antaŭ 


ante la manojn ĝojege, tiam mi tuj forkurus, 
dum la lupo vin manĝas. 
Unu aŭ alia. — Vi estas granda malsagulo ! 


diras Makso al Oskaro. 
— Kaj tamen mi estas via amiko, respondas 


la alia. 

— Tio ĉi nenion signifas. 

— Nu diru do... ĉu mi estas malsaĝulo, 
ĉar mi estas via amiko, aŭ ĉu mi estas via 


amiko, ĉar mi estas malsagulo ? 


| 


El la vivo kaj sciencoj 


[4 
Bona konsilo. 
Ne ridu, se aliaj koleras. 
Estas malbona eco, ridi pri aliaj, se ili koleriĝas, 
aŭ se oka al ili malfeliĉo. Oni akrigas per lio 


la koleron kaj faras la malfeliĉon ankoraŭ pli granda, 
ol o jam estas. Flanke de tio, ke tia agmaniero 
atestas grandan senkorecon, gi ankaŭ povas havi 
malbonajn sekvojn. Tial oni konsolu kaj provu mal- 
fortigi la koleron per bonaj paroloj. 


Karl Kath, siatempe en Beelitz (pulmkuracejo). 
(Laŭ „Allgemeiner Wegweiser‘). 


Antisepsaj spicoj. 


Antaŭ proksimume unu generacio ŝajnis enradik- 
iĝi la kutimo, konsideri dangeraj ĉiujn mangajojn ne 
efektive nutrantajn. Ankoraŭ ĝis antaŭ malmulte 
da jaroj multaj homoj asertis, ke la spicoj estas 
malfacile digesteblaj kaj malutilaj por la sango. Feliĉe 
la hodiaŭa scienco kontraŭbatalas ĉi liun eraran 
opinion. Ĝi atentigas pri tio, ke la gusto estas grava 
faktoro por nia bonfarto, kaj ke ajoj, kiuj estas 
bongustaj kaj ne estas manĝataj tro multe, povas 
esti nur utilaj al la saneco. Scienculoj, kiel Hoffmann 
kaj Evans pruvis, ke diversaj spicoj, kiuj hodiaŭ 
estas „nemodernaj“, ekz. cinamo kaj kariofilo, estas 
valoraj konserviloj por nutrajoj, kaj ke muskato kai 
kariofila pipro haltigas la kreskadon de mikroboj. 
Muskaton ni nun pli kaj pli malmulte uzas, kvankam 
ĝi eĉ en la medicino estas uzata kiel trankviligilo. La 
antisepsaj ecoj de tiuj ĉi spicoj estas atribuataj al 
la etera oleo, kiun ili entenas, kaj ankaŭ la oleo de 
la mustardo same efikas en plej alta grado. Ofte 
estis demandate, kial la homoj guste en varmegaj 
regionoj tre multe uzas mustardon kaj aliajn, forte 
varmigajn spicojn. Kutime la laiko opinias, ke tia 
vivmaniero ne estas utila en la tropikoj, kie la 
intensa varmego ja sufiĉas, kaj kie oni devus eviti, 
enkorpigi plian varmigan materialon. Sed estas 
klare, ke en la varmegaj regionoj la nutraĵoj tre 
facile malboniĝas. Tial la uzo de mustardo kaj aliaj 
spicoj servas por malfortigi la diritan influon de 
la varmego, kaj tiel ŝirmi la tropikajn logantojn 
kontraŭ multaj danĝeroj. 


De kie devenas la vorto „ŝovinismo“? 


Pri la deveno de tiu ĉi vorto, kiu ankaŭ en la 
kontraŭbatalo al Esperanto ludas gravan rolon, jus 
finiĝis interesa diskuto en la franca gazetaro. Laŭ 
tio la vorto (france chauvinisme) sendube devenas 
de Nikolas Chauvin. Li naskiĝis en Rochefort kaj 
estis soldato de la „Granda armeo”. En ĝi li parto- 
prenis ĉiujn militojn de la respubliko kaj de la unua 
imperio. Li ricevis deksep vundojn kaj — kiel mal- 
grandan rekompencon — honoran spadon, la ru- 

bandon de la Honora Legio kaj malgrandan jaran 
pension de 200 Frs. Interalie Chauvin gardestaris 
antaŭ la pordo de la imperiestro, kiam Bonaparte, 
mallonge antaŭ ol li kapitulacis al la angloj, restis 
en Rochefort. Kiam la imperio estis faligita, Chau- 
vin disŝiris trikoloran standardon en du pecojn, 
kiujn li uzis kiel litotukojn. Li juris, morti sub la 
flago, kaj li ankaŭ plenumis sian promeson. 


Ruĝaj haroj. 


La angla gazeto Daily Mail antaŭ ne longe 
babilis pri rugharuloj kaj pri la antaŭjuĝoj, kun kiuj 
la superstiĉa popolo ilin rigardis kaj parte ankoraŭ 
ĉiam rigardas. Kontraŭe al tiuj ĉi antaŭjuĝoj asertas 
antropologoj, ke la ruĝharuloj disponas pri aparte 
granda energio kaj pri eksterordinara kuraĝo. Multaj 
eminentuloj de la historio, ekz. Cato, Columbus, 
Bayard, Oliver Cromwell, Ben Jonson estis ruĝharaj. 
Estas frapanta fakto, ke ruga hararo nuntempe 
fariĝas pli kaj pli malofta. Nur tre malmultaj feliĉ- 
uloj povas esti fieraj pri la fama „tiziana ruĝo“, 
dum $i en la mezepoko kaj en la renesanca tempo, 
precipe en Italujo, ne apartenis al la maloftaĵoj. 


Formortiĝanta malofta bestspeco 


troviĝas en Novinsulujo. Estas la Tuatera, reprezent- 
anto el la vico de la pontolacertoj, kiu en la nuna 
bestmondo staras tute izolita. La besto aspektas 
kiel malgranda krokodilo. Giaj piedoj estas armitaj 
per ungegoj, kaj la haŭto estas kovrita per mal- 
grandaj skvamoj. Ĉe la kapa malantaŭajo gi havas 
— kiel la igvanoj — grandan kreston. Ci tiu estas 
formata per grandaj, triangulaj, flanke kunpremitaj 
skvamoj. La besto kunigas en si la rimarkilojn de la 
plesiosaŭrioj, de la testudo, de la krokodilo, de la 
birdo kaj de la steganopodoj. Ĝi vivas en ter- 
kavernoj, sed ankaŭ en akvo, dormas dum da tago 
kaj iras nokte por kaptakiri. En Novinsulujo ĝi iam 
devis esti tre disvastiginta, sed hodiaŭ ĝi estas for- 
mortiganta. 


Lingvaj demandoj 


Iom pri -ita, -ata, -ota. 


Tre ofte ni renkontas erarojn pri tiuj participaj 
formoj, kvankam ilia uzo estas simplega. Oni nur 
devas kutimiĝi al tio, ke oni ne rigardu ilin el iu 
nacilingva vidpunkto, sed trasentu ilian unusencecon, 
kaj poste uzu ilin kiel ĝeneralajn adjektivojn. 

Mi do provos doni proksimumajn difinojn de 
tiuj tri formoj; guste kompreninte ilin, oni certe ne 
plu estos terurata de la tiom timataj „kunmetitaj 
tempoj”, kiuj estas simplegaj frazoj kun ligverbo 
esti. 

Do -ita egalvaloras al „kion oni -is”; tiel ekz. 
„finita“ kion oni finis preta. Estas tute egale, 
pri kiu tempo ni parolas, ĉefa estas nur la konstato, 
ke oni jam -is. Tre imagigan ekzemplon donas 

Cefeĉ en sia tre rekomendinda verko „La elementoj 
kaj la vortfarado“. Tie li parolas pri rivero, antaŭ 
kiu staras homo. Ĝis kiam li ne eniris la akvon, 
sed havas la intencon, ĝin tranaĝi, la rivero estas 
tranaĝgota. Tiu oteco komenciĝas de la momento, 
kiam iu scias, ke la homo iam lranaĝos aŭ almenaŭ 
intencas tranaĝi la riveron, kaj daŭras ĝis la momento, 
kiam li eknaĝas. Tiam, ĝis kiam li atingis la alian bordon, 
daŭras tiu stato, en kiu la rivero estas tranaĝgata. 
De la atingo de la alia bordo ĝis ia tempo, en kiu 
oni povas ankoraŭ konstati, ke la homo $in tranaĝis, 
daŭras la stato, en kiu ĝi estas tranaĉita. 

Laŭ la supraj konsideroj ni povas nun prijuĝi 
kelkajn formojn ofte renkontatajn. 

Ĉu la frazo „la magazeno estas fermila la 
kvinan horon" estas ĝusta? Ne, ĉar oni tute ne 
volis diri, ke la kvinan la magazeno ne plu estas 
enirebla, sed ke oni ĝin fermas ĝuste je Uu tempo. 
Se ĝi estas fermata je la kvara, ĝi ja ankaŭ estas 
fermila je la kvina. 

Cu „mi estas tre okupita“ estas gusta frazo? 
Jes, ĉar la senco de „okupi“ estas tre proksima al 
tiu de „ekposedi“, kaj do, se mi ne havas tempon 
pro multa laboro, tio signifas, ke io min tre ck- 
posedis, prenis en sian potencon, okupis. Post tiu 
okupo mi estas kaj restas okupita. Simile oni povas 
paroli pri glaso, kiu estas plenigita. Per tio mi aludas 
la staton, en kiun la glaso venis per tio, ke iu ĝin plenigis. 

Se poste la plenigiteco ne plu estas konstatebla, 
forpasas, almenaŭ el subjektiva vidpunkto, la plen- 
igiteco, kaj ni diras, ke ĝi estis plenigita, sed ne 
plu estas. Same pri „okupita“. 

Nun pri la formoj kun „-ata“. lo estas „-ata" 
dum la tempo, kiam iu aŭ io gin „-as". Do mi 
estas okupala tiam, kiam la poŝto alportas al mi 
iun laborotaĵjon. Tiu laboro okupas min, ĝi ek- 
posedas mian tempon. „La kunsido estas fermata 
je la kvina“, ĉar la prezidanto ĝin tiutempe fermas. 
Mi povas ankaŭ diri, ke ĝi estos fermata, ĉar ĝi 
estos je tiu tempo en tiu stato, en kiu ĝin iu fermas. 
Sekve mi ne povas diri, ke ĝi estos fermota, ĉar 
ĝi ja tiam ne estos en la stato, en kiu $in iu fermos, 
sed fermas. 

Se mi dirus: ĝi estas fermota, mi tute ne aludus 
la tiaman agon, nur la nunan staton, el kiu oni povas 
konkludi, ke oni ŝin tiam fermos. 

Alia ekzemplo: „Mi deziras, ke vi estu punota“ 
ne estas gusta frazo. Oni ja volis diri: „mi deziras, 
ke vi estu en la stato, en kiu oni vin punas, kaj ne 
punos. Se oni volus traduki la frazon kun -ota 
germanen, oni devus diri: ich wünsche, daß du 
gestraft werden sollst. 

Jam el la supraj kontraùstarigoj de -ata kaj -ota 
oni povas vidi, ke -ofa enhavas sencon de volo aù 
deziro, kaj ĉar tiu volo devenas de alia flanko, ŝi 
estas por la agoto de devo aŭ neceseco. 

Tial „-ota“ preskaŭ egalvaloras al „devas esti 
-ata“. Kio estas vidota, tio devas esti vidata (sed 
ne vidota!), alie dirate, tion oni devas vidi. 

Mi esperas, ke la supraj linioj, kvankam mankas 
la loko por pliaj ekzemploj, iomete helpos al la pli- 
gustigo de la uzado de l' participoj, kaj ĉefe al la 
foriĝo de la trouzo, kiun oni vidas ĉe la formoj 
-ita kaj -ota. Sed por tio estas necese, ke ĉiu 
konu precize la sencon de niaj radikoj. 

Korekto. 


En la lasta numero enŝoviĝis kelkaj eraroj; sur 
paĝo 28 maldekstre, linio 8 de malsupre, mankas la 
vorto ne (oni ne bel Kvankam ne apartenas al la 
subordigaj konjunkcioj. Fine oni metu sur paĝo 28, 


linio 6a dekstre, pri la uzo de la dupunkto, anstataŭ 
ni la vorton iu. 


= Grafologia fako = 


Kondiĉoj por la uzo de nia grafologia fako. 


1. Kun ĉiu demando oni sendu 2—3 skribaiojn de minimume 
po 10—15 linioj, skribitajn, ne speciale por tiu celo, per inko sur 
papero sen linioj. Nepre rekomendinde estas, ke la skribaĵoj devenu 
el diversaj tempoj dum la lastaj monatoj. 


Oni diru la sekson kaj la agon de la skribinto. La 
grafologo ofte ne povas ekkoni la sekson el la skriboj, tamen tiu 
ĉi scio estas grava por la prijuĝo de karakteraj ecoj. 

3. Oni diru, laŭ kiu direkto specialaj esploroj estas dezirataj, 
ekzemple pri diligento, devokonscio, akiremo, veramo, natureco, 
scivolemo, idealismo, ismo, konstanteco, pasioj ktp. 

1. Por la prijuĝo de la manskribo de unu persono oni sendu 
, Sm. au per transpagilo, au cn 5 respondkuponoj stampitaj, aŭ 
per germanaj poŝtmarkoj. Krom tio oni aldonu 1 respondkuponon 
por afranko de la respondo. 

5. La adreso por ĉiuj alsendoj estas la nia, sen iu aldono. 
Sed oni ne forgesu suliĉe klare moniri sian adreson! 


Martin kaj Marta. La junulo nomiĝas Martin. 
Mi devas konfesi, ke li nepre estas tio, kion oni 
kutimas nomi „aminda homo". Li estas karakter- 
plena viro, kiu scias, kion li volas. Li havas molan, 
bonan kaj honestan animon. Sen malveremo, sen 
maliceco li renkontas la homojn. Tiaj naturoj 
travivas pli ol unu senizuliiĝon, ĉar ilia espero, 
iliaj kredo kaj konfido estas tro grandaj. Martin 
ne ŝatas la malĝojon, li estas vigla kaj gaja. 
Pro tio li ankaŭ ne malŝatas la ĝuojn de la tero, 
sed li, kiel prudenta homo, prenas tion, kion li 
povas atingi — kompreneble ĉion en la sanaj limoj 
de natura sentado. Martin estas ja iom fiera pri si 
mem, li scias, ke li reprezentas personecon, sed tio 
tute ne estas makulo. — Do, kara Marta, via Martin 
estas bonega viro. Mi nepre konsilas al vi, en- 
katenigi tian homon ne nur pro momenta kaprico, 
sed daŭre. Kun tiaj naturoj, kiuj posedas senton 
de honoro kaj moralon — kio bedaŭrinde estas treege 
malofla en nia vivo — oni ĉiam farigas feliĉa, pre- 
cipe, se ili facile sin as direkti per bona vorto. 
La malgrandaj akrajoj ĉe Martin, kiel malkvieteco 
kaj iomete da maliceco, kiam la „leono“ estas 
incitata, estas tute ne konsidereblaj kaj perdigas 
iom post iom. Do, Marta, vi trovis kaj okupis ion 
bonan, kio feliĉigas vian koron; relenu ŝin, antaŭ 
ol ĝi perdiĝas. 

Ce la komparo de la manskribo de Marta 
kun tiu de Martin, ŝia fianĉo, montriĝas la surpriz- 
anta fakto, ke ambaŭ manskriboj en principo montras 
similaĵojn, kiuj analogie allasas la konkludon, ke 
ankaŭ la karakteroj en principo similas unu la alian. 
Tio estas stranga, ĉar, laŭ la leĝo de l' naturo, nur 
la kontraŭaĵoj altiras unu la alian kaj provas sin 
egaligi. Ciam oni povas observi, ke fianĉino kaj 

fianĉo havas fundamente malsamajn karakterojn. 
Nur post fortaj bataloj en la unuaj jaroj de la 
edzeca vivo, tiuj ĉi malsimilaĵoj reciproke sin egaligas 
kaj — kiel ĉiu mem povas observi — ankaŭ la 
manskriboj de la geedzoj fariĝas similaj, supoze, ke 
ambaŭ partoj, post glatigo de siaj akraĵoj, cedis 
unu al la alia en anima harmonio. — Nun pri Marta. 
Si estas delikatsenta, noble pensanta kaj artscianta 
homido. Si posedas literaturan lertecon, aŭ almenaŭ 
ŝi eslas, se ŝi ne mem agas sur tiu ĉi kampo, 
literature instruita, t. e. tre sperta pri literaturo. Ŝi 
amas la klarecon kaj verecon super ĉio kaj konfidas 
senkondiĉe tie, kie ŝi kredas havi rajton pri konfido. 
Tute sen seniluziigoj tio ankoraŭ ne okazis, kaj ver- 
ŝajne ŝi ankoraŭ kelkafoje estos senizuliigata, Pli 
frue Marta estis alia. Per sia kritikema sento, kiu 
estas individua ĉe ŝi, ŝi verŝajne multe korektis kaj 
plibonigis sin mem, ĝis kiam ŝi atingis sian nunan 
klarecon kaj internan harmonion. En tio ŝi staras 
super Martin, kiu ankoraŭ povas lerni ion de ŝi. 
Plue Marta posedas certan inklinon al gajeco. Se 
iam okazas al ŝi io malgajiga, ŝi ne longe povas 
resti malĝoja, sed ŝi baldaŭ restarigas per sia tre 
individua, harmonia gajeco. La skribo de Marta tre 
bone montras, ke en ŝi batalas kaj luktas praktika 
mastrina sento kun ideala idearo. Si deziras supren- 
iri, ŝi klopodas atingi la liberigan lumon de l' ekkono, 
kaj ĉiam denove, ĉu per profesio, ĉu per alia 
kontraŭstarajo, ĉu per sia sento por la propra hejmo. 
ŝi estas malhelpata en tio. R.E. 


Por kolektantoj 


Katalogo pri 
Esperantaj sigelmarkoj. 


Mallongigoj: E: eldonita; A: aċetebla ċe; F: formato; Gr 
grardeco de l' bildo (horizontale vertikale); Pp: papero; Pr 
prezo po 100 pecoj; Ss: subspeco aù vario; T: teksto; d, md 
dekstre, maldekstre; pf: perforita (dentita); s, ms: supre, malsupre 


(Daŭrigo.) 

1911. 
E: La Sepo por la Sepa. A: A. Vermandel, 
Antwerpen, Borgerhoutschestr. 72. Pr: 0.400 Sm. 
Vidaĵo de Antwerpen, s Esp. stelo, ms (md) blazon- 
ŝildo de Antwerpen, (meze) terglobo kun la 
enskribo „Esperanto“ sur rubando, (d) blazonŝildo 
de Belgujo. T s: 7A Internacia Kongreso de Esper- 
anto 20—27 Aŭgusto 1911, ms (tre malgrande): 
J Kas inv. dell Ruĝa rando, Pp blanka. F: 
rektangula. Gr. 445-23 mm, pi 11). 

14. Verda, ruĝa. 
E, A: Same. Anĝelo, disjetanta Esp. stelojn sur 
la urbon Antwerpen. T (en la mezo) 7A Inter- 
nacia Kongreso de Esperanto. Antverpeno 
20—27 Aŭgusto 1911, d ms (tre malgranda): 
J. Posenaer. Bildo bruna, T verda, Pp blanka. 
F: rektangula, Gr: 415525 mm, pf 111%. 

15. Bruna, flavverda. Jam antaŭ la enkonduko de tiuj respond- 

_ 16. Ruĝbruna, smeraldverda. kuponoj per la Universala Poŝtunuiĝo Prof. Bord el 
E, A: Same. En rondo vidaĵo de Antwerpen, (Dijon kaj Dro Tellini el Bologna kreis en 1907 


antaŭaĵo la statuo de Brabo, md virina 
figuro, svinganta = Zë flagon, ms la blazonŝildo 
de Antwerpen. (blanka sur verda fundo): 
7A Internacia WAN (meze, verda sur blanka 
fundo): de Esperanto, (ms, kiel supre) Antverpeno, 
20.—27. Aŭgusto 1911: pli ms (tre malgranda): 
J. Posenaer. Bildo bruna kaj flavverda, T blanka 
kaj flavverda, Pp blanka. F: rektangula, Gr: 
25x41 mm, pf 11!/2 
1" Bruna, flavverda 
1912. 
E: Organiza Komitato de la Villa Universala 


Kongreso Esperantista en Kraków. A: Dr. 
Rosenstock, Kraków. Pr: 0,400 Sm. 
Motivo el Krakow'a katedralo: Kvinpingla 


stelo, krono, litero K inter du flugilformaj ornam- 
ajoj; blanka, nigre enkadrigita, sur verda fundo. 
Blanka Pp. T (ms): Oka Kongreso Esperantista 
Krakovo 1912, en la angulo d ms la signo de la 
desegnisto (St. El. Radzikowski). F: rektangula, 
Gr: 255435 mm, pf 1114 

18. Verda, nigra. 

Ss 18a (nova eldono) maldika Pp, iom pli hel- 
verda koloro. 

E, A, Pr: Same. En agla kadro la reĝa kastelo 
de Krakow, en la angulo d s blazonŝildo kun 
Esperantostelo; bruna kaj verda. Blanka Pp 
T ms de la kastelo: VIII Kongreso Esperantista 
Krakovo 1912. En la angulo d ms la signo de 
la desegnisto (Henryk Uziemblo). F: rektangula, 
Gr: 35425 mm, pf 10. 

19. Bruna, verda. 


II. Naciaj kongresoj. 


a) Anglujo. 
1911. 
E: Komitato de sesa Skota Esp. kongreso. Verda 
kadro kun blanka enskribo: (s) Oni korespondas 
(ms) en Esperanto (d, md) Skotlando. Verda T: 
Sesa Skota Esperantista Kongreso, en Dundee, 
de 16a ĝis 19a Junio 1911. Blanka Pp. F: 
rektangula. Gr: 32-35 mm, tranĉita. 

1. Verda. 

(Daŭrigota.) 
Dro. Mobusz. 


Kelkaj rimarkoj pri Esperantaj 
monmarkoj. 


Demando, kiu multe tuŝas la internacian vivon, 
estas tiu pri la mondmono. La profito, kiun ĉiuj 
nacioj havus de ĝia enkonduko, estas sen iu dubo. 
Precipe Prof. Ostwald esploris ĉiujn vidpunktojn 
kaj faris jam certajn proponojn. Li volas krei 
metalan monon, sed ŝajnas al mi, ke iiu vojo ne 
estas bone irebla pro la diverseco de la metala 
valoro de la diverslandaj moneroj. Pli bone estus 
la kreo de papera mono, simila al la ĉekoj, sed kun 
certa, jam surstampita valoro. Por malgrandaj 
sumoj tiu mono jam ekzistas en formo de la inter- 
naciaj respondkuponoj, sed la monperdo per ili 
estas tro granda (de po 30 centimoj oni perdas 5). 


Internacian Helpan Monon, por plifaciligi la trans- 
sendon de malgrandaj sumoj inter la esperantistoj. 
Ili vendis markojn (formato 335x25 mm) de 2 sd 
(5 cent.), kiujn ili poste reprenis je la sama valoro. 
Tiuj markoj ekzistis en 7 koloroj (ora, viola, ruĝa, 
verda, blua, flava, bruna). Bedaŭrinde la eldono 
devis baldaŭ ĉesi, ĉar ĝi estis kontraŭleĝa (la eldono 
de mono estas rajto ekskluzive rezervita al la ŝtatoj). 
Do, oni donis la markojn al Universala Esperanto 
Asocio, kiu surstampis la literojn „U. E. A.” kaj uzis 
ilin kiel sigelmarkojn. 

Tute similan sorton havis la markoj, kiujn en 
la unua tempo de sia ekzistado eldonis Cekbanko 
Esperantista. Ekzistas de ili la jenaj valoroj (formato: 
22 =18,5 mm): 5 sm (flava), 3 sm (bruna), 2 sm (blua), 
1 sm (ruĝa), 500, 400, 300, 200, 100, 75, 50, 25 s (ĉiuj 
verdaj). La banko intencis vendi ilin al la kontuloj, 
por ke ili gluu ilin sur la ĉekoj en lokon speciale 
markitan. Tiaj ĉekoj estus tuj monigeblaj inter la 
esperantistoj, ĉar la aĉetantoj estus tute certaj, ke 
la Ĉekbanko jam antaŭe ricevis la monon por la 
markoj, kaj ke do la sumo montrita per la markoj 
estus ne nur je la kredito de la tirinto, sed eĉ 
fortirebla nur per la markoj. (Oni scias, ke je la 
nuna maniero oni ne havas la garantion, ke la ĉek- 
donanto efektive havas ankoraŭ sufiĉan krediton ĉe 
la banko). Cekbanko Esperantista en London, 
Merton Abbey, vendas tiujn markojn al la kolektant- 
oj kaj dediĉas la enspezitan monon al la propa- 
gando de Esperanto. La prezoj estas jenaj: po unu 
marko de la sm-valoroj 50 s; de la s-valoroj 
po marko 25 s; unu ĉeko (plena) sen markoj 50 s; 
unu ĉeko kun 20 markoj 600 s. 


Krom la nomitaj specoj de monmarkoj ekzistas 
ankoraŭ aliaj, kiuj estas kvazaŭ kvitanco por pagita 
kotizaĵo al kluboj aŭ libervola monpago por la 
propagando. Markojn de la unua speco eldonis ĝis 
nun nur Germana Laborista Esperantista Asocio, 
nome: „Aliŝĝmonon“ de 30 pfenigoj (verda, formato: 
18:22,5 mm) kaj monatan kotizaĵon de 30 pf. (verda, 
formato: 18410 mm). 


Tute sisteman vendadon de libervolaj kotizaj- 
markoj organizis Germana Esperanto-Asocio en 
1912 per la konata premia sistemo, pri kiu specialaj 
artikoloj en G. E. 1912 A donis detalajn klarigojn. 
La markoj havas valoron de 10 pf. (verda, formato: 
19x22,5 mm). 

Markon por simila celo eldonas Internacia 
Katalika Unuiĝo Esperantista. Ĝi valoras 2 pl, cts. 
kop, hel, ktp.. tute laŭ la lando de la vendado 
(verda kun nigra surpreso, formato: 25 <34 mm). 

Antaŭ kelkaj jaroj la firmo Pranters Verlas 
en Graz ankaŭ eldonis propagandajn markojn por 
2, 3, 5, 10 heleroj (ruĝa, verda, blua, bruna; for- 
mato: 22x26 mm) kaj promesis doni la profiton 
por la disvastiĝado de Esperanto, sed oni ne plu 
aŭdis ion pri tiu projekto. 

Estus tre interese, aŭdi ion pri aliaj similaj 
Esperantaj monmarkoj, kaj mi petas, sendi sciigojn 
pri ili al la redakcio de Germana Esperantisto. 


P. Tarnow. 

Diversaj komunikoj 


Nia konkurso el No. í B. 


La prijuĝado de la alvenintaj manuskriptoj 
postulas pli longan tempon ol ni supozis. Pro tio 
ni povos publikigi la rezultaton de la konkurso nur 
en la aprila numero B. Red. 


Avizo. 

Car mi transloĝiĝis la lan de Marto al Bern, 
por helpi en la kongresaj organizaj laboroj, mi 
petas, ke oni uzu de nun gis aŭtuno mian ĉi-tiean 
adreson: Bern, Liebeggwegs 6. 

Charlotte Pulvers 
komitatanino de Universala 
Kongreso de Esperanto, Bern. 


Bibliografio 


Ĉiuj libroj markitaj per steleto estas riceveblaj per: 


Ader & Borel G. m. b. H., Esperanto-Verlag, Dresden-A. 1, 
StruvestraBe 40. 


(La montritaj prezoj ne entenas la sendkostojn.) 


Ĉi tie ni recenzas nur verkojn duoble ricevitajn. 


“Ein Fŭnfuhrtee. Tendenzplauderei von Sergius 


Winkelmann. — Ader & Borel G. m. b. H., Esper- 
anto-Verlag, Dresden-A. 1. 25 Seiten, 1212><19 cm. 
0.40 M. [80 


Sergius Winkelmann, kiu montris en sia pli frue 
aperinta verko „Der Esperantismus”, ke li scias pri- 
trakti science la problemojn de la mondlingvo kaj 
la ligitajn kun ili grandajn demandojn, jus eldonis 
malgrandan tendencajon, per kiu li pruvas, ke li 
ankaŭ alimaniere scipovas fari propagandon por 
Esperanto. La verketo „Ein Finfuhrtee” nun aperis 
ĉe Ader & Borel en libra formo, post kiam ĝi 
antaŭe, okaze de la jubilea festo de la Societo Es- 
peranto Dresden, la 20an de Junio 1912, estis prezent- 
ata de kelkaj profesiaj aktoroj. 

En agrabla babilado, ofte ornamita per sprilaj 
rimarkoj. estas pritraktataj ĉiuspecaj problemoj, ĝis 
finela konversacio inter rusa profesoro kaj amerikan- 
ino tuŝas la mondlingvon. En sprita dialogo, kiu 
kelkafoje memorigas pri Oskar Wilde, estas nun 
montrataj ĉiuj kontraŭdiroj kontraŭ Esperanto, por 
esti refutataj konvinke kaj klare. Ke fine ĉiuj por 
Esperanto montrataj argumentoj konvinkas la kon- 
traŭulon, tio estas la ĉiujn aŭskultantojn esperant- 
istajn kontentiganta solvo de la prezentajo, kiu ja 
devas esti tendencajo. 

Estas eble, ke ĉe prezentado en iom granda 
rondo perdiĝas kelkaj delikataĵoj de la verketo; sed 

sendube gi ne maltrafos sian celon ĉe bona prezent- 
ado kaj en intima rondo. Dro Arnhold. 
. 


“The Esperanto-English Dictionary. Compi 
led by Edward A. Millidge. — Stead's Publishing 
House kaj British Esperanto Association, London. 
Prezo ne montrita. 


de tre granda kaj konscienca 


S-ro 


La rezultaton 
laboro prezentas la supra vortaro, per kiu 
Millidge gojigis la anglan samideanaron. 

Ci tie, en germana $azeto, ne estas ĝusta kaj 
sufiĉa loko, por detale kritiki kaj laŭmerite priparoli 
tiun verkon; mi devas min limigi al kelkaj rimarkoj. 

Tre laŭdinda, kvankam ankaŭ tre peniga por 
la verkinto ago estas, ke ĉiu vorto, respektive ĉiu 
ekzempla esprimo aŭ kunmetajo estas signita per 
aparta signo, montranta, kiu grava aŭtoro uzis la 
vorton. 

Kvankam ne estas nepre certe, ke iu esprimo 
estas uzinda, tial ke famulo foje uzis gin, tamen tiu 
signado donas certan garantion, kaj ĝi permesas al 
la uzanto de la libro, kun kritiko apliki la vortojn 
kaj esprimojn. 

Pri unuopaj vortoj mi ne volas komenci kritik- 
adon, ĉar tio kondukus tro malproksimen; sufiĉu la 
diro, ke entute la vorttrezoro estas tre bone kaj 
lerte elektita kaj prezentas relative tre kompletan 
kolekton de la vortoj, ĝis nun uzilaj kaj uzadataj en 
Esperantujo. 

Pri la akcepto de la t. n. internaciaj fremdvortoj 
en tiun ĉi vortaron oni povas iom dubi, ĉu ili estas 
ĉi tie necesaj. Certe estas tre bone, se leganto 
trovas en vortaro ĉiujn renkontatajn radikojn; tamen 
mi ne kredas, ke estas eble, en la kadro de tia 
ĝenerala vortaro, doni ĉiujn internaciajn radikojn. 
Tial mi opinias, ke nacia vortaro ne devus enhavi 
pli, ol nur la oficialajn radikojn kaj la vortojn ne tute 
internaciajn. La vere internaciajn nia Akademio 
devus kolekti kaj eldoni kiel vortaron de inter- 
naciaj radikoj senpere uzeblaj en Esperanto. Per 
tio la vortaristoj liberiĝus de granda laboro, kaj la 
rezultato estus almenaŭ same kontentiga. 

Revenante al la libro de Millidge, mi ankoraŭ 
rimarkigas, ke o havas formon tre oportunan kaj 
bonan tolbindon. La angloj povas esti kontentaj, 
eĉ fieraj, ke ili havas tian kaj interne kaj ekstere 
taŭgegan vortaron. Lr. 


“Dictionnaire Complet Francais- -Esperanto. 
ParE.Grosjean-Maupin. (Kolekto de „La Revuo" ) 

Hachette E Cie. Paris. 2.750 Sm. 151 

Per preskaŭ la samaj vortoj, kiujn mi diris pri 
la angla vortaro de Millidge, mi povas rekomendi 
ĉi tiun tre multpene ellaboritan libron. 

Estas sufiĉe konate, kun kia komuna kaj ĝene- 
rala malaprobo Esperantujo akceptis la antaŭajn 
verkojn de l' aŭtoro; tiun sorton certe ne bezonas 
timi la nuna libro. 

Kvankam oni povus iom riproĉi la akceplon de 
pli ol necese da radikoj, ĉiun tiaspecan timon for- 
igas la konscienca signado de ĉiuj radikoj, montranta, 
de kie ili devenas. Tiel, se iu vidas, ke radikon 
uzis nur tiu aŭ alia ne nepre fidinda aŭtoro, li 
simple ne uzos tiun radikon. Preskaŭ ĉie troviĝas 
ankaŭ paralela esprimo formita el oficialaj partoj. 

La sola riproĉo, kiun mi kuraĝas fari al la verko, 
estas ĝia pedanteco. La mil kaj mil nuancetoj de 
la franca lingvo estas plejmulte enprenitaj, kaj pli- 
malpli laŭguste tradukitaj Esperanten. Mi kredas, 
ke tia agmaniero ŝajnigas la lingvon de Zamenhof 
preskaŭ same komplikita, kaj ofte, kie la traduko 
ne estas trafa, eĉ ne tiom logika, kiel la nacia 
lingvo estas. 

Simile la prepozicioj miaguste estas iom mal- 
vaste, sen la sufiĉa kaj bezonata elasteco, pritraktitaj. 

Sed krom la supraj rimarkoj la libro estas vere 


rekomendinda, kaj espereble ĝi trovos la meritatan 
disvastiĝon kaj la ŝaton de l' publiko. 
Eksterajo kaj prezo estas samaj kiel ĉe la 
antaŭaj verkoj de l' aŭtoro. e, 
Esperantistische Streifzüge von Prof. Olto 
Simon. — Kurt Fiedlers Verlag, Wien. 79 paĝoj, 
15523 1⁄2 cm. Prezo ne montrita. 65 


Ĉi tiu interesa libro, ĉefe verkita en germana 
lingvo, donas bildon de la agado de l' aŭtoro kiel 
pioniro de Esperanto. Ĝi enhavas kelkajn paroladojn 
kaj artikolojn efikajn pri diversaj temoj, rilatantaj 
al nia lingvo kaj ĝia enkonduko. Ci tiuj estas leg- 
indaj; ili donas al niaj propagandistoj bonan ma- 
terialon, kiun ili okaze povas utile uzi. Ce la fino 
la libro enhavas Esperantan tradukon kun apuda 
germana teksto de la rakonto „La najtingalo kaj la 
rozo" de Oskar Wilde (ne Hilde, kiel erare estas 
presite), por montri al neesperantistoj la esencon 
kaj konstruon de nia lingvo. La traduko estas bone 
farita; ĝi jam aperis en 1906 en „Lingvo Internacia“. 
La eksterajo de la libreto estas sufiĉe bona, sed 
espereble la vendotaj ekzempleroj ne estas tiel mal- 
puraj, kiel la du, kiujn ni ricevis por recenzo. Aŭ 
ĉu la eldonejo opinias, ke tiaj ekzempleroj sufiĉas 
por la recenzisto? Eko. 

Universala leterafranko. Raporto al la 3a 
Kongreso de Universala Esperanto-Asocio, Krakow. 
Verkis supera poŝtpraktikanto Arnold Behrendt, 
— Havebla ĉe la aŭtoro, Breslau 16, Maxstr. 22, 
kontraŭ respondkupono. 16 paĝoj 11755:16 cm 
(mono-formato). 163 

Per sia kutima klareco kaj detaleco la aŭtoro 
puvas en tiu ĉi raporto la deziresprimojn, akcept- 
itajn de la 3a kongreso de U. E. A. rilate al poŝtaj 
aferoj internaciaj. La libreto estas leginda ne nur 
por fakuloj, sed ankaŭ por ĉiu, kiu interesiĝas pri 
la plifaciligo de universalaj poŝtaj interrilatoj. 


Eko. 


Diversaj eldonaĵoj. 


Esperantaj sigel- kaj propagandomarkoj por 
kolektantoj kaj ekspozicioj. Du kolektoj, kunmetitaj 
de P.Tarnow. — Kovrilo A: 150 markoj por 2 Sm.; 
Kovrilo B: 150 markoj por 3 Sm. Haveblaj ĉe 
P. Tarnow, Wittenberge (Potsdam) Perlebergferstr. 9, 

Ĉiu kovrilo enhavas 100 diversajn kaj 50 duoblajn 
markojn. En A kaj B ne estas la samaj markoj. 
B enhavas interalie 20 diversajn markojn de Esp. 
kongresoj. 

Krom tio S-ro Tarnow eldonis belajn elipsajn 
Esp. sigelmarkojn. 100 pecoj de ili kostas 0.300 Sm 
200 pecoj 0.500 Sm. 

| Redakciaj respondoj == | 


Ricevitaj manuskriptoj. 


(Mallongigoj: O originalo, T traduko, a akceptitan ne 
akceptita.) 

No. 1009 (T, a): Pupoj. — No. 1010 (O, a): Oni 

avertas pri ŝtelistoj. — No. 1012 (T, a): Senfadena 


estajo. 

Ni petas niajn ŝatatajn kunlaborantojn, por iom 
da tempo haltigi la alsendon de literaturajoj. Ni 
nun havas tiom multe de tia materialo, ke ĝi sufiĉos 
por kelkaj venontaj numeroj. 

S-ro Bergmann, Bautzen. Ni bedaŭras, ke la 
artikolo „Aerveturiloj en estontaj militoj“ ne plaĉas 
al vi pro sia tendenco. Sed bonvolu konsideri, ke 
nia gazeto ne estas speciala pacorgano, kaj ke inter 
niaj legantoj troviĝas ankaŭ multaj, kiuj apartenas 
al la militistaro. Por tiuj la artikolo verŝajne estis 
interesa. Tamen ni kompreneble apogas la pacan 
ideon, kion ni jam multfoje pruvis. — La frazo, kiun 
vi diris germanismo, tute ne estas tia. La saman 
vortordon uzas ofte ankaŭ francaj esperantistoj. Ni 
estus dankaj al vi, se vi sendus al ni viajn detalajn 
rimarkojn pri la traduko, por ke ni vidu, ĉu kaj ĝis 
kia grado vi estas prava. 


Por lertuloj 


Enigmoj kaj problemoj. 
No. 7. 
Litera enigmo. 


objekto 
ago 
purigilo 
fabrikajo 
maraperajo 
oficistaro 
mineralo 
malpurajo 
birdo 


ilk 

| 1 
mjm 
1 


| nin 
geografia nomo 
arbo 

eco 

alta persono 

spico 

antaŭ- 


linio. nomas faman 


vertikala 
batalanton de la Esperanta movado, la deka horizontala 


La meza 


la urbon, kie li logis. 


S-ro H. 

No. 8. 


En gardeno brilas floro 
Casta kiel virtfeino, 
Blankvestita kun orkoro: 
Efektiva pacreĝino. 


Se vi ŝanĝas la kapeton 
Vigle per ekleziulo, 

Vi ricevos sunbirdeton; 

Florojn kisas la ĉarmulo. 


Nolte. 


No. 9. 


La vorto kun o estas lia vorto kun u. 
Godeano. 


En la venonta numero de eldono B ni publikigos 
la solvojn de la ĉi-supraj problemoj; la legantoj bon- 
volu sendi la solvojn, skribitajn nur sur poŝtkarto 
sen iu alia komuniko, ĝis la 5a de l' venonta monato 
al nia redaktoro, S-ro Friedrich Ellersiek, Ber- 
lin S. 59, Wissmannstr. 46. — Tri el la solvontoj 
ricevos libropremion, kiun ili povos elekti el la 
katalogo de nia eldonejo. (Valoro po premio ĝis 
1 Sm. 


Solvoj el la antaŭa kajero. 
No. 4. 


No. 5. 


36 anseroj. 


No. 6. 


Fragmento. 


Ĝustajn solvojn sendis: 


A) de ĉiuj numeroj: Ad. Appelt, Gablonz 
a. d. N. (Bohemujo); Hermann Arlt, Zittau; Max 
Arnold, Dresden; Johannes Bauer, Godesberg ; Fritz 
Baumgarten, Zittau; Walter Bergmann, Parchim; 
Maurice Besson, Grenoble (Francujo); F-ino Käthe 
Bock, Neukölln: Karl Armin Bohne, München; 
Richard Brüggemann, Berlin; F-ino Wally Cuno, 
Königsberg, Pr.; F-ino Maria Dreesbach, Godesberg ; 
Hugo Dreusicke, Kassel; F-ino Henny Drückhammer, 

Lübeck; H. Frerichs, fervojrevizoro, Oldenburg 
(Grhzt.); W. Friedemann, instruisto, Königsfeld; F-ino 
Liesel Fuhrmann, instruistino, Neukölln; S-ino Marie 
v. Ganahl, Kufstein (Tirolo); Arthur Gensch, stacidom- 
estro, Schönheiderhammer; Emmerich Guttmann, Wien; 
G. Habellok, reġa fervojestro, Breslau; H. Haeren, 


Boxtel (Nederlando); Paul Heidrich, komercisto, 
Plauen i. V.; Ph. Heim, Ludwigshafen; A. Henne- 
berger, Hamburg; Dro W. Höppner, Rostock 
(Mecklb.); A. Ivanickij, St. Petersburg (Rusujo); 


Th. Koch, instruisto, Bremen; Em. Krafczyk, Bres- 
lau; Paul Krüger, Dresden; Paul Kunde, Neukölln ; 
F-ino Margarete Küster, Magdeburg-S.; F-ino 
Margarete Lachmund, Leisnig; Max Leopold, Rostock 
(Mecklb.); Edvardo Lonkopolanski, Varsovio (Rus- 
lando); Markau, instruisto, Potsdam; Johs. May, 
Saarbrücken 3; A. Moesgaard, Kjöge (Danujo); 
Momber, Honnef a. Rh; Dro Müller, Nord- 
hausen; Herm, Müller, Dresden; S-ino Käthe Neitzel, 
Stettin; F-ino H. Nickel, Potsdam; Theodor Oster, 
Godesberg; Walter Peters, Berlin; S-ino E. Petersen, 
Frankfurt a. O.; Otto Petzold, reallernejinstruisto, 
Oschersleben; Rob. Pfennigwerth, Hirschfelde; F-ino 
Hertha Rosenthal, Delitzsch; Hermann Schlesinger, 
rotestro, Deuben-Dresden; Dro Schmidt, Essen 
(Ruhr); Paul Schmidt, Dresden; Reinhard Schmidt, 
referendario, Hamm (Westf.); E. Schrape, imp. sup. 
limdepagrevizoro, Tilsit; W. Schuhmacher, ĉefinstru- 
isto, WoOssingen; Carl Schulz, instruisto, Charlotten- 
burg; A. Semich, instruisto, Zittau; Chr. Sewing, 
Duisburg; F-ino Frida Simmank, Meißen; Joseph 
Sommer, Lippstadt; W. Sponheimer, Saarbrücken 1; 
Hans Steinberg, Göttingen; Max Stolz, Düsseldorf; 
Joh. Sychrama, direktoro, Wien; Fritz Thieme, 
Dresden; F-ino Martha Trotschel, Frankfurt a. O.; 
Eugen Vollmer, Mannheim; Otto Wehlitz, fotografisto, 
Lilienthal b. Bremen; Otto Wirths, kampara leter- 
portisto, Hochdahl; W. Wittbrodt, instruisto, Neu- 
kölln; F-ino Gertrud Wolf, Gotha; E. Ziemann, 
juĝeja sekretario, Gnesen; Jan Ziermans, Scheve- 
ningen (Nederlando); Osw. Zöphel, Dresden. 

Malfruiĝis: Max Butin, Treuholz (Holstein); 
S-ino Else Große, juĝejkonsilista edzino, Wolkenstein. 

B) de du numeroj: K. Czaster, reġa staciestro 
e. s„ Görlitz; Henriko Fraberger, Burgschleinitz 
(Aŭstrio); Ernst Glander, Hamburg; Carl Handrich, 
Hellerau-Dresden; F. Hegener, Elberfeld; S-ino 
Martha Käbach, Dresden; Tadeusz Kasprzycki, 
Sambor (Galicio); L. Langenheim, Lübeck; Alfred 
Müller, Danzig-Langfuhr; Ludwig Müller, Deuben b. 
Dresden; Anton Otto jr., St. Georgenthal (Bohemujo); 
F-ino Ida Reinsch, Dresden; Hermann Schulz, Seb- 
nitz; E. M. Seifert; supera poŝtekspedisto, Dresden; 
F-ino Hella Tamm, Lübeck; Dro Max Wedam, 
Villach (Karintio); L. Zöchmann, Wien. 

C) de unu numero: Richard Nitzsche, poŝteks- 
pedisto, Dresden. 


e 


La premioj estas sajnilaj per loto de: S-ino 
Marie v. Ganahl, Kufstein (Tirolo); S-ro Ph. Heim, 
Ludwigshafen; S-ro Max Stolz, Düsseldorf. 

La gajnintoj bonvolu sciigi nian eldonejon Ader & 
Borel G. m. b. H., Esperanto-Verlag, Dresden-A. 1, 
Struvestr. 10, pri la libroj, de ili dezirataj. 


Fondinto: J. Borel; responda redaktoro: Friedrich Ellersiek, ambau en Berlin — Ader & Borel G. m.b. H., Esperanto-Verlag, Dresd: n 
Presejo de F. Emil Duden G. m b. H., Dresden 


